La Universitat distribueix 1.430 quilos de fruita a afectats per la DANA, en el Dia de les Universitats Saludables

## La Universitat distribueix 1.430 quilos de fruita a afectats per la DANA, en el Dia de les Universitats Saludables

Punt de distribució de la fruita a Paiporta.

La Universitat de València ha distribuït 1.430 quilos de fruita als afectats per la DANA de les localitats de Paiporta i Alfafar (barri del Parc Alcosa). La iniciativa s’ha desenvolupat amb motiu del Dia de la Xarxa Valenciana d’Universitats Públiques Saludables, que impulsa el Vicerectorat de Sostenibilitat Cooperació i Vida Saludable.

Cada any es reparteix fruita en les facultats de la Universitat de València, però davant la situació de no presencialitat i les mancances en les zones afectades per la DANA, el vicerectorat, dirigit per Pilar Serra, va proposar als degans que enguany la fruita es destinara a zones afectades per les inundacions.

La fruita és ecològica i de proximitat, i s’ha gestionat amb la col·laboració de l’Ajuntament de Paiporta i el Kolectivo Parke Alkosa. La Universitat va adquirir 680 quilos de fruita a Camí de L’Horta, empresa proveïdora del Mercat Sostenible i de Proximitat de la Universitat a Burjassot, que estava duent a terme donacions a Paiporta i Picanya. El lliurament es va efectuar el 27 de novembre a l’esplanada de l’Auditori de Paiporta. La mercaderia es va entregar en menys de dues hores, i una part es va portar a domicili per a persones amb problemes de mobilitat.

D’altra banda, la Universitat va contactar amb Racó de Gínjols, proveïdor del Mercat Agroecològic de la Universitat, per a adquirir 680 quilos i distribuir-los en Parc Alcosa d’Alfafar. El lliurament es va realitzar el dia 29 al Kolektivo Parke Alkosa, que realitza amb els seus voluntaris el repartiment entre les persones necessitades. Als 680 quilos, Racó de Gínjols va afegir 35 més, mentre la resta de proveïdors (Hort Ecològic de Nàquera, Casa Antiga, Saifresc i Silvestre), altres 35 quilos.

La Xarxa Valenciana d’Universitats Públiques Saludables (XVUPS) –integrada per la Universitat de València, la Universitat Politècnica de València, la Universitat d’Alacant, la Universitat Jaume I i la Universitat Miguel Hernández– organitza activitats per a commemorar la seua constitució com a xarxa.

La XVUPS té com a objectiu promocionar la salut, el benestar i la qualitat de vida en l’entorn universitari, incorporant també el compromís de contribuir al compliment dels Objectius de l’Agenda 2030 per al Desenvolupament Sostenible (ODS).

Des de 2014, la Xarxa selecciona cada any un lema per a centrar les activitats de promoció de la salut i sostenibilitat. Enguany s’ha elegit: ‘Salut Global, Un compromís de la Universitat amb la societat’.

Arxivat en:
Sostenibilitat
, Agenda 2030
, Vicerectorat de Sostenibilitat, Cooperació i Vida Saludable

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar